ส่วนที่ 1

ข้อมูลสรุป (Executive Summary)

บริษัท ซีเอ็ม ออร์กาไนเซอร์ จำกัด(มหาชน) (“บริษัทฯ”) จัดตั้งขึ้นเมื่อวันที่ 5 มิถุนายน
พ.ศ.2534 และแปรสภาพเป็นบริษัทมหาชนเมื่อวันที่ 29 ธันวาคม พ.ศ. 2546 บริษัทฯ
ประกอบธุรกิจหลักในการให้บริการบริหารการจัดงานอย่างครบวงจร (Turn-key Event
management) โดยสามารถแบ่งประเภทการจัดงานได้ดังนี้

-   การจัดกิจกรรมทางการตลาด(Corporate Marketing Event)

-   การจัดงานศิลปะ วัฒนธรรม และความบันเทิง(Art, Culture & Entertainment)

-   การจัดงานนิทรรศการ (Exhibition)

-   การจัดประชุมสัมมนา (Meeting, Incentive, Convention & Exhibition :MICE)

ในรอบปี 2549 ที่ผ่านมาเป็นปีที่อุตสาหกรรมการบริหารการจัดงาน (Event Management)
มีการขยายตัวเป็นอย่างมากเนื่องจากเป็นปีที่ประเทศไทยมีการจัดงานใหญ่ๆ อย่างต่อเนื่อง
โดยส่วนใหญ่เป็นงานที่เกี่ยวเนื่องกับการฉลองการครองสิริราชสมบัติครบ 60 ปี
ของพระบาทสมเด็จพระเจ้าอยู่หัว ซึ่งทำให้อุตสาหกรรมเติบโตเป็นอย่างมาก
ถึงแม้จะมีเหตุการณ์ไม่สงบทางการเมืองในช่วงปลายปี

ภาวะการแข่งขันในอุตสาหกรรมการบริหารการจัดงานยังคงอยู่ในภาวะที่รุนแรง
และเพิ่มมากขึ้นในช่วงปลายปี 2549
ซึ่งเป็นผลจากความไม่มั่นใจในภาวะการณ์ทางการเมืองและภาวะเศรษฐกิจ
ทำให้ลูกค้าเพิ่มความระมัดระวังในการจัดกิจกรรมมากขึ้น ส่งผลให้บริษัทรับจัดงานต่างๆ
ต้องแข่งขันกันมากขึ้น นอกจากนี้บริษัทเอเจนซี่โฆษณา บริษัทที่ประกอบธุรกิจทางด้านบันเทิง หรือ
บริษัทที่เป็นเจ้าของสถานที่จัดงาน ต่างก็ได้เพิ่มบทบาทในการรับบริหารจัดงานให้กับลูกค้าโดยตรง

อย่างไรก็ดี ด้วยประสบการณ์และความเชี่ยวชาญในธุรกิจ การรักษาคุณภาพงานอย่างสม่ำเสมอ และ
ความพร้อมทางด้านการเป็นผู้บริหารจัดงานอย่างครบวงจร
ทำให้บริษัทฯยังคงได้รับความไว้วางใจจากลูกค้าทั้งในภาคเอกชน และ ลูกค้าที่เป็นหน่วยงานของรัฐ
ให้เป็นผู้บริหารจัดงานต่างๆ อย่างต่อเนื่อง โดยผลงานในรอบปี 2549 ที่สำคัญที่ผ่านมาได้แก่
งานฉลองสิริราชสมบัติครบ 60 ปี งานมหกรรมพืชสวนโลกเฉลิมพระเกียรติราชพฤกษ์ 2549 งาน
Bangkok International ICT EXPO 2006 เป็นต้น

จากการที่บริษัทฯ ได้พยายามรักษาความเป็นผู้นำในธุรกิจการบริหารการจัดงาน
และเน้นในนโยบายการสร้างความมั่นคงทางด้านรายได้
โดยการขยายธุรกิจครอบคลุมการบริหารการจัดงานทุกๆประเภท ทำให้ในปี 2549
บริษัทฯประสบผลสำเร็จสามารถสร้างความเติบโตในธุรกิจการบริหารการจัดงานทุกๆประเภท

อย่างไรก็ดี จากภาวะการแข่งขันที่รุนแรงและ ความเสี่ยงของธุรกิจ Event Management
ที่มีความเสี่ยงในเรื่องความไม่แน่นอนในการจัดกิจกรรมของลูกค้าไม่ว่าจะเป็นภาครัฐ
หรือภาคเอกชนดังที่ได้แสดงรายละเอียดไว้ในหัวข้อ “ปัจจัยความเสี่ยง”
บริษัทฯจึงจะยังคงมุ่งมั่นในนโยบายการสร้างความมั่นคงทางด้านรายได้
ด้วยการรักษาและขยายตลาดไปในธุรกิจการบริหารการจัดงานทุกๆประเภท นโยบายการสร้าง
Event ของตนเอง และ การขยายไปยังตลาดใหม่ๆ ที่มีศักยภาพ เช่นตลาดต่างประเทศ เป็นต้น
โดยควบคู่ไปกับการรักษาคุณภาพงาน และพัฒนาความคิดสร้างสรรค์ใหม่ๆในการจัดกิจกรรมอยู่เสมอ

ในปี 2549 บริษัทฯ ได้จัดตั้งบริษัทย่อยเพิ่มขึ้นอีก 1 บริษัท ได้แก่ Bayon CM Organizer
Co.,Ltd. ในประเทศกัมพูชา โดยบริษัทฯถือหุ้นในสัดส่วนร้อยละ 75
ซึ่งการจัดตั้งบริษัทใหม่นี้เป็นไปตามนโยบายในการขยายตลาดไปสู่ตลาดที่มีศักยภาพ
และเป็นการปูรากฐานในการก้าวไปสู่การเป็นผู้นำในภูมิภาคเอเซียตะวันออกเฉียงใต้ Bayon CM
Organizer Co.,Ltd. จะมุ่งเน้นดำเนินธุรกิจในตลาดการจัดการประชุม สัมมนา(MICE) และ
ตลาดการจัดงานประเภทศิลปะ วัฒนธรรมและความบันเทิง(ACE)
โดยคาดว่าจะเริ่มดำเนินการอย่างเต็มรูปแบบในช่วงครึ่งปีหลังของปี
2550จากการจัดตั้งบริษัทย่อยเพิ่มขึ้น ทำให้โครงสร้างของกลุ่มบริษัทฯ ในปัจจุบันเป็นดังนี้

ผลการดำเนินงานในรอบปี 2549 บริษัทฯมีรายได้รวม 785 ล้านบาท เพิ่มขึ้น 224
ล้านบาทหรือคิดเป็นอัตราการเพิ่มร้อยละ 40 เมื่อเทียบกับปี2548 ที่มีรายได้รวม 561 ล้านบาท
ซึ่งยอดขายที่เพิ่มขึ้นนี้เนื่องจากการขยายงานทางด้านการออกแบบตกแต่งทั้งในงานประเภทพิพิธภัณฑ์
และงานประเภทนิทรรศการ บริษัทฯมีกำไรสุทธิในรอบปี 2549 รวม 70 ล้านบาท เพิ่มขึ้น 40
ล้านบาท หรือคิดเป็นอัตราเพิ่มขึ้นร้อยละ 134 เมื่อเทียบกับปี 2548 ที่มีกำไรสุทธิ 30 ล้านบาท
ซึ่งสาเหตุที่กำไรสุทธิของบริษัทฯ เพิ่มขึ้นนั้นเป็นผลมาจาก

-   ความสำเร็จในนโยบายการสร้างความมั่นคงทางรายได้ที่เน้นการให้บริการที่ครอบคลุมการจัดงานทุกๆประเภท

-   การเป็นผู้บริหารการจัดงานที่ครบวงจร
    ทำให้สามารถควบคุมต้นทุนในการจัดงานได้อย่างมีประสิทธิภาพ

ณ วันที่ 31 ธันวาคม 2548 บริษัทฯ มีสินทรัพย์รวม 462.73 ล้านบาท หนี้สินรวม 153.35
ล้านบาท และ ส่วนของผู้ถือหุ้นรวม 309.38 ล้านบาท